Atzinumi 25-TA-1310
Izdrukāts 14.10.2026. 13.16
Atzinumi 25-TA-1310
Izdrukāts 14.10.2026. 13.16
25-TA-1310: Likumprojekts (Grozījumi)
Grozījumi Iepakojuma likumā
TA saskaņojamie dokumenti
Likumprojekts (grozījumi) 4.0
Anotācija (ex-ante) 4.0
MK sēdes protokollēmuma projekts 1.0
Atzinuma sniedzējs
Biedrība "Latvijas Tirdzniecības un rūpniecības kamera"
Atzinums iesniegts
14.10.2026.
Atzinuma sniegšanas termiņš
14.10.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.

 Grozījumi Iepakojuma likumā
	Iebildums
            Latvijas Tirdzniecības un rūpniecības kamera (turpmāk - LTRK) ir iepazinusies ar Klimata un enerģētikas ministrijas atkārtoti saskaņošanā nodoto likumprojektu “Grozījumi Iepakojuma likumā” (turpmāk – Likumprojekts), projekta ID 25-TA-1310 un tās sniegto skaidrojumu LTRK pozīcijai.

            [1.] LTRK atzinīgi vērtē Klimata un enerģētikas ministrijas iesaisti Eiropas Savienības līmenī, iestājoties par galvenajiem izaicinājumiem, kas saistīti ar paplašinātās ražotāja atbildības prasību piemērošanu. Vienlaikus LTRK uztur sākotnēji pausto pozīciju, uzsverot, ka uzņēmumiem, kas pārdod savu produkciju gala patērētājiem citās ES dalībvalstīs, īpaši maziem un vidējiem uzņēmumiem (MVU) esošais regulējums, var radīt būtisku papildu administratīvo un finansiālo slogu un sarežģītību, līdz ar to aicinām Klimata un enerģētikas ministriju, nodrošināt vienotu un skaidri saprotamu skaidrojumu par to, kādos gadījumos Latvijas uzņēmumiem rodas pienākumi citās ES dalībvalstīs, izstrādāt praktiskus piemērus, skaidri nošķirot B2B un B2C pārdošanu, veidot vienotu reģistrēšanās sistēmu un vienotus atvieglojumus ES līmenī, tostarp ieviest, ciktāl to pieļauj ES regulējums, vienkāršotas procedūras un elektroniskus risinājumus MVU.

            [2.] LTRK sniedz priekšlikumu papildināt un izteikt 12.1 panta 2. punktu šādā redakcijā:
“2) ražotājs tirdzniecības vietā aizstāj vieglās un ļoti vieglās plastmasas iepirkumu maisiņus ar iepakojumu no papīra un kartona vai citu dabisko šķiedru un bioplastmasas izejmateriāliem vai neizsniedz tos bez maksas".
            Pamatojums: Šādā veidā mazinot vieglās un ļoti vieglās plastmasas iepirkuma maisiņu patēriņu, bet neaizliedzot tos pilnībā, jo to aizstāšana ar alternatīvām būs vismaz par 6 reizēm dārgāka.

